
[bookmark: _heading=h.gjdgxs]Prijedlog opisa aktivnosti za Školski kurikulum
za program Centra izvrsnosti prirodoslovlja (CIP)

Cilj: Cilj izvanškolske nastave u programima CI SDŽ je obogaćivanje programa za potencijalno darovite učenike te pružanje potpore njihovom cjelovitom razvoju. Cilj CI prirodoslovlja je omogućiti darovitim učenicima iskustvo učenja prirodoslovlja uz uvažavanje njihovih ideja, inicijative i potrebe za samostalnosti radom u manjim grupama te razvijanje logičko-kombinatoričkog, kritičkog i kreativnog mišljenja kao i motivacije za daljnji rad i razvoj svojih sposobnosti i interesa.

Ishodi - Učenici će moći:
· Produbiti znanja u području prirodoslovlja izvan školskog gradiva.
· Povezivati prirodoslovlje s vlastitim iskustvom, svakodnevnim životom i drugim odgojno-obrazovnim područjima.
· Razvijati logičko i kritičko mišljenje, kreativnost i ustrajnost u radu.
· Ojačati samopoštovanje i razvijati pozitivnu sliku o sebi.
· Razvijati vještine kreativnog i inovativnog rješavanja problema.
· Razvijati vještine evaluacije i samoevaluacije te (samo)prezentacije.
· Surađivati s vršnjacima u planiranju i provedbi projekata te razvijati svoje suradničke i komunikacijske vještine.

Namjena: Program CI prirodoslovlja namijenjen je potencijalno darovitim učenicima u području prirodoslovlja. Nastava je usmjerena na razvijanje kognitivnih sposobnosti i socio-emocionalnih vještina, s naglaskom razvoja potencijala svakog polaznika.

Nositelji: CI SDŽ;  mentori CI prirodoslovlja

Sudionici: učenici koji su prošli testiranje za polaznike CI prirodoslovlja/ učenici koji su ostvarili pravo direktnog upisa u program CI prirodoslovlja temeljem uspjeha u CI prirodoslovlja u prethodnoj školskoj godini.
Način realizacije: Program će se provoditi u malim grupama, svaku drugu subotu u trajanju od četiri sata, kao izvanškolska aktivnost (na klasičan način ili u online okruženju, ovisno o trenutnoj epidemiološkoj situaciji). Učenici će uz vodstvo mentora sudjelovati u provođenju projekata, radionica i natjecanja iz područja prirodoslovlja kao i u Projektnom danu po završetku programa. 

Način vrednovanja: evidencija dolazaka polaznika; vrednovanje mentora; (samo)evaluacija polaznika i evaluacija mentora po završetku programa.

Vremenik: 12 termina po četiri sata tijekom nastavne godine, svaki drugi tjedan sukladno kalendaru CI SDŽ za šk.god.2021./22.

